Document ID: 32001D0121

Komission päätös,
tehty 30 päivänä tammikuuta 2001,
yhteisen maatalouspolitiikan oikeudellisista välineistä johtuvien tiettyjen kulujen maksamisesta euroina Yhdistyneessä kuningaskunnassa ja komission päätöksen 2000/328/EY kumoamisesta
(tiedoksiannettu numerolla K(2001) 171)
(Ainoastaan englanninkielinen teksti on todistusvoimainen)
(2001/121/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 8 artiklan,
sekä katsoo seuraavaa:
(1) Asetuksen (EY) N:o 2799/98 8 artiklassa edellytetään, että euroalueen ulkopuolisen jäsenvaltion, joka aikoo maksaa yhteisen maatalouspolitiikan oikeudellisista välineistä johtuvat kulut euroina, on toteutettava tarvittavat toimenpiteet, jotta euron käyttäminen ei ole järjestelmällisesti edullisempaa kuin kansallisen valuutan käyttäminen.
(2) Yhdistynyt kuningaskunta ilmoitti komissiolle 24 päivänä helmikuuta 2000 aikeestaan vedota asetuksen (EY) N:o 2799/98 8 artiklaan ja ilmoitti suunnittelemansa toimenpiteet sen estämiseksi, että euron käyttäminen olisi järjestelmällisesti edullisempaa kuin Englannin punnan käyttäminen. Kyseinen ilmoitus kirjattiin vastaanotetuksi 29 päivänä helmikuuta 2000. Uusi toisinto edellä mainitun ilmoituksen liitteestä lähetettiin 17 päivänä maaliskuuta 2000 ja kirjattiin saapuneeksi 21 päivänä maaliskuuta 2000.
(3) Komissio hyväksyi nämä ilmoitetut toimenpiteet yhteisen maatalouspolitiikan oikeudellisista välineistä johtuvien tiettyjen kulujen maksamisesta euroina Yhdistyneessä kuningaskunnassa 17 päivänä huhtikuuta 2000 tekemällään päätöksellä 2000/328/EY(2).
(4) Yhdistynyt kuningaskunta ilmoitti komissiolle 28 päivänä marraskuuta 2000 aikeestaan muuttaa edellä mainittuja toimenpiteitä. Kyseinen ilmoitus kirjattiin saapuneeksi samana päivänä.
(5) Yhdistyneen kuningaskunnan suunnittelemat toimenpiteet ovat lyhyesti seuraavat:
- toimijat saavat yhteisön lainsäädännön mukaiset määrät euroina; myöhemmin tapahtuvaan Englannin punniksi muuntamiseen liittyvät valuuttakurssiriskit kuuluvat kokonaisuudessaan toimijoille,
- toimijoiden on tehtävä pysyvä sitoumus; heidän on ilmoitettava kolme kuukautta aikaisemmin, mikäli he haluavat saada maksut euroina; tämä ilmoitus sitoo toimijoita vähintään yhden vuoden ajan; myös järjestelyn peruuttamisesta on ilmoitettava kolme kuukautta aikaisemmin; maksut voidaan maksaa euroina uudelleen vasta yhden vuoden odotusajan jälkeen,
- toimijoilla on mahdollisuus valita euromääräiset maksut joko kaikkien tai eräiden tämän päätöksen liitteessä mainittujen tukitoimenpiteiden osalta.
(6) Yhdistynyt kuningaskunta aikoo ensi vaiheessa rajoittaa euroina maksamisen EMOTR:n kokonaisuudessaan rahoittamiin markkinatukitoimenpiteisiin, jotka on lueteltu ilmoituksen liitteessä.
(7) Maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(3), sellaisena kuin se on viimeksi muutettuna asetuksella (EY) N:o 2452/2000(4), 12 artiklan 4 kohdassa säädetään, että komissiolla on kaksi kuukautta aikaa hyväksyä ilmoitetut toimenpiteet.
(8) Yhdistyneen kuningaskunnan suunnittelemat toimenpiteet ovat tavoitteen mukaiset, toisin sanoen niiden avulla voidaan estää se, että euron käyttäminen olisi järjestelmällisesti edullisempaa kuin kansallisen valuutan käyttäminen.
(9) Tästä syystä yhteisen maatalouspolitiikan oikeudellisista välineistä johtuvien tiettyjen kulujen maksamisesta euroina Yhdistyneessä kuningaskunnassa 17 päivänä huhtikuuta 2000 tehty komission päätös on korvattava tällä päätöksellä,
ON TEHNYT TÄMÄN PÄÄTÖKSEN:
1 artikla
Hyväksytään tämän päätöksen liitteessä luetellut Yhdistyneen kuningaskunnan ilmoittamat toimenpiteet, jotka liittyvät yhteisen maatalouspolitiikan oikeudellisista välineistä johtuvien kulujen maksamiseen euroina.
2 artikla
Kumotaan komission päätös 2000/328/EY.
3 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 30 päivänä tammikuuta 2001.

Labels: 2
15
18
6